شەفەق
نیوز/ هیزەیل تورکیا و هیزەیل هەسەدە، ئمڕوو سێشەممە، گورزەیل سەختیگ لەیەک وەشانن،
ئەوەیش لە ناوچەی کۆبانێ لە باکوور خوەرهەڵات سوریا، ک بویە هووکار کوشیان مناڵیگ سوری
و سەربازیگ تورک، وهەردوگ لایەن دەسکردنە توومەت وەوکە، لەباوەت وەرپرسایەتی لە دەسکردن
ئی جەنگە.
دەزگای
تەندروسی لە ئیدارەی سەروەخوەی باکوور و خوەرهەڵات سوریا وت: گورزەگە بویە هووکار
کوشیان مناڵیگ لەتەمەن ١٤ ساڵان، وزەخمداری سێ مەدەنی، مناڵیگ دوو ساڵان هاناویان.
لایەن
تورکیا راگەیان کوشفن سەربازیگ تورک وزەخمداری جوارتر، لە پەلاماریگ لەلایەن پەکەکە
و یەپەگە لەبان سنوور سووریا، لەناو زەوی تورکیا وەرانوەر کۆبانی.
خانمە
پەیامنێر "الحرة" لە ئیستەنبول وت: پەلامارەگە وە گولەی هاوەن لەناوچەی کۆبانی
لەبان بنکەی پۆلیس سنوور جیجیکالان لە بیریسیک بویە.
پەیامنێرەگە
لە زوان ئەنجومەن جیوەجیکەر ئیدارەی سەروەخوەی هەرێم فورات وت: پەلامارەیل تورکیا وەردەوامیە
لە رەفتار دوژمنایەتیی ئەرا رخبردن خەڵکەگە وبارکردنیان وچووڵکردن ناوچەگە.
ئەنجومەنەگە
وەرپرسایەگی ئەو گورزە خستە بان رووسیا و دەوڵەتەیل هاوپەیمانی چوینکە پەیمان ٢٣ مقەیەتیکردن
باکوور و خوەرهەڵات سوریا لە پەلامارەیل تورکیا دانە.
پەیامنێر
"الحرة" وتیش: سوپای تورکیا پەلامر ئاوایەیل گوزەلیە، و تەل لبەن وئومل خێر
و تول تەویل ئاشووری و سەلماسە وئاوای تەویلە دان.
ئەو
تووپوارانە رەسیە کۆبانی و دەورگردی، و وەشەو دەسوەپی کرد و شەوەکی سێشەممە زیایەو
بوی.
